
Profeten  har  lagt  en  sikker  grundvold. 

Af  præsident  Alma    Sonne. 

Beretningen  om  evangeliets  gengivelse,  således  som  den 
blev  givet  af  profeten  Joseph  Smith,  er  den  mest  fuldkom- 
ne indledning  til  evangeliets  budskab.  Den  er  en  stærk  og 
kraftig  appel  til  dem,  hvis  åndelige  interesser  ikke  er  blevet 
svækket  af  at  stræbe  efter  verdslige  ting.  Den  er  uden  tvivl 
det  ejendommeligste  og  mest  fængslende  religiøse  bevis  i 
vor  moderne  tidsalder.  Den  vil  altid  have  sin  plads  i  ver- 
dens religiøse  literatur.  Sagt  rent  ud,  skitseret  i  den  helt 
rigtige  rækkefølge  og  præget  af  oprigtighed  og  overbevis- 
ning, uden  bitterhed  og  nag,  så  har  den  åbnet  og  berørt 
imange  sandhedssøgeres  forstand  over  hele  verden.  Dette 
højtidelige  og  gennemtrængende  vidnesbyrd  udsprang  fra 
hver  fiber  i  profetens  sind  og  hjerte.  Hvilken  anden  nu- 
tids-erklæring har  berørt  menneskehedens  hjerter  så  dybt 
og  påvirket  dens  modtagelighed  overfor  det  gode?  Den 
virker  beroligende  og  hjælper  med  til  at  vække  troen.  Den 
er  i  overensstemmelse  med  ånden  og  teksten  i  de  skrifter, 
som  er  skrevet  igennem  århundreder. 

Profetens  forkyndelse  om,  at  Gud  havde  svaret  hans 
bøn  med  en  guddommelig  åbenbaring,  virkede  i  allerhøje- 
ste grad  forstyrrende  på  den  tids  religiøse  skikke  og  lær- 
domme. Den  heftigste  modstand  rejste  sig  mod  ham;  han 
blev  bagtalt  og  forfulgt,  og  så  snart  anledning  igaves,  blev 
han  udfordret;  hans  program  blev  modarbejdet  ved 
ubarmhjertige  fremgangsmåder,  som  var  udslag  af  såvel 
politisk  som  religiøst  fjendskab. 

Han  vedblev,  uforfærdet  overfor  denne  fjendtlige  mod- 
tagelse, at  fremkomme  med  sine  anskuelser  og  at  ud- 
sprede Gud's  ord,  som  det  var  blevet  givet  ham.  Åbenba- 
ring efter  åbenbaring  fremkom,  eftersom  omstændighe- 
derne gjorde  det  nødvendigt.  Uden  dem  kunne  Kirken  ik- 
ke være  blevet  organiseret  og  genoprettet.  Disse  åbenba- 
ringer fra  Gud  indeholdt  ethvert  punkt  for  aktivitet  og  or- 
ganisation, som  var  forbundet  med   oprettelsen  af  Gud's 

rige  her  på  jorden.  De  udpegede  ikke  alene  de  stillinger, 
som  skulle  udfyldes,  men  forklarede  også  de  embeds- 
mænds pligter,  som  blev  kaldede  til  at  udifylde  dem.  Kir- 
kens fremtidsplaner,  dens  mål  og  hensigter,  opførelsen  af 
templer  og  disses  anvendelse,  præstedømmets  funktioner 
med  dets  talrige  kaldelser,  lærdommene  angående  forso- 
ning og  frelse  for  hele  .menneskeheden,  oprettelsen  af  Zion 
og  det  vidt  udstrakte  missionærprogram,  blev  skitseret 
med  en  bemærkelsesværdig  klarhed  i  de  åbenbarede  in- 
struktioner. Joseph  Smith  kunne  ikke  have  opfundet  dem. 
De  overgår  den  menneskelige  skabnings  intelligens  og  for- 
ståelse. De  strækker  sig  til  livet  efter  døden  og  forklarer 
menneskets  tilkommende  liv,  dets  muligheder,  dets  even- 
tuelle opstandelse  fra  graven  og  den  ophøjelse  og  herlig- 
hed, som  venter  de  trofaste.  De  fremstiller  og  forklarer 
formålet  med  menneskets  jordiske  tilværelse,  dets  slægt- 
skab med  dets  Fader  i  himlen,  dets  forudtilværelse  og  dets 
endelige  skæbne.  Så  det  er  ganske  sikkert,  at  profeten  Jo- 
seph Smith's  religiøse  hidraig  er  uoverskuelige  og  vidun- 
derlige. 

I  løbet  af  sin  korte  livsbane  præsenterede  profeten  tret- 
ten trosartikler  for  verden.  De  udgør  en  del  af  de  Sidste- 
dages hellige's  tro,  men  de  er  ikke  en  fuldstændig  tros- 
bekendelse. De  er  erklæringer  som  fundamentale  begreber 
og  lærdomme,  som  udgør  en  del  af  det  gengivne  evange- 
lium. Deres  hovedformål  er  at  interessere  dem,  som  stu- 
derer oig  undersøger  evangeliets  budskaib,  som  sådanne 
vedbliver  de  at  tjene  et  ophøjet  og  nyttigt  formål.  Missio- 
nærerne benytter  dem  som  indledning  til  samtaler  og  dis- 
kussioner oni  evangeliets  principper.  De  modarbejder  og 
fornærmer  ingen,  de  er  heller  ikke  dogmatiske  med  den 
hensigt  at  undertrykke  andres  meninger.  De  er  venlige  og 
vækker  lyst  til  undersøgelse  selv  hos  den  mest  overfladi- 
ske læser.  Det  ville  være  overmåde  vanskeligt  at  forbedre 
disse  autoritative  erklæringer  som  forord  til  en  præsenta- 
tion af  de  lærdomme,  som  blev  bragt  frem  i  lyset  af 
Joseph  Smith. 

Kirken,  som  blev  grundlagt  af  ham,  har  accepteret  hans 

arbejder,  der  er  kendt  som  »Mormons  bog«,  »Lærdom- 
mens og  pagtens  boig«  og  »Den  kostelige  perle«,  som  hel- 
lige skrifter.  Disse  standardværker  opretholder  og  klar- 
gører Gud's  ord,  som  det  findes  i  den  helliige  bibel.  De 
er  formelt  blevet  antagede  af  de  Sidste-dages  hellige  un- 
der deres  konferencer  som  deres  vejledere  i  deres  tro. 
Kirkens  medlemmer  kunne  ikke  på  nogen  bedre  måde 
udtrykke  deres  tillid  til  profetens  guddommelige  kaldelse. 
Og  dog  er  disse  hellige  skrifter,  som  han  bragte  frem,  ik- 
ke det  sidste  og  afgørende  ord  til  at  lede  oig  anvise  hans 
efterfølgere  frelsens  vej.  Hans  efterfølgere  har  modtaget 
en  positiv  og  fremadskridende  religion.  Profeten  har  selv 
i  en  af  trosartiklerne,  som  henviser  til  dette,  erklæret: 
»Vi  tror  alt  det,  som  Gud  har  åbenbaret,  og  alt  det,  som 
han  nu  åbenbarer,  og  vi  tror,  at  han  endnu  vil  åbenbare 
mange  store  og  vigtige  tihg  henhørende  til  Gud's  rige«. 
Hvem  vil  forringe  storheden  af  profetens  bidrag,  literært 
eller  på  anden  måde,  ved  at  genoprette  Kirken  og  Gud's 
rige  på  jorden  og  ved  gengivelsen  af  livets  og  frelsens 
plan?  Undtagen  hvad  angår  deres  oprindelse,  så  er  der 
ingen,  der  har  prøvet  at  drage  hverken  »Den  kostelige 
perle«,  »Lærdommens  og  pagtens  bog«  eller  »Mormons 
bog«  i  tvivl.  Der  er  ikke  blevet  påpeget  nogen  fejl  i  lær- 
dommene. Det  er  ikke  blevet  fundet  nødvendigt  at  gøre 
nogen  forandringer  i  trosartiklerne,  de  har  stået  deres 
prøve  igennem  et  århundrede,  og  de  står  stadig  som  lysen- 
de vejdere  og  som  en  vidunderlig  inspirationskilde  for 
den  Kirke,  som  blev  oprettet  ved  hans  medvirken.  Når 
man  betragter  den  fremgang  og  oplysning  og  det  frem- 
skridt, som  er  foregået,  siden  de  blev  forelagt  af  en  sidste- 
dages profet  for  mere  end  hundrede  år  siden,  så  er  deres 
nuværende   styrke   forunderlig. 

Profetens  efterfølger,  Brigham  Young,  begyndte,  hvor 
Joseph  Smith  sluttede.  Hans  arbejde  var  en  fortsættelse  af 
det  arbejde,  som  blev  påbegyndt  af  profeten.  Hans  inspi- 
ration og  magt  kom  fra  den  samme  kilde.  »Hvad  jeg  har 
modtaget  fra  Herren«,  sagde  Brigham  Young,  »har  jeg 
modtaget  fra   Joseph    Smith«.    Selv  hans   store   pionerbe- 

drifter,  hans  udkast  til  planlæggelse  af  byer,  hans  bygning 
af  templer,  hans  arkitektoniske  storværker,  hans  pæda- 
gogiske idealer  og  hans  program  med  hensyn  til  forbed- 
reiser  blandt  folket,  havde  deres  sidestykke  i  kolonierne  i 
Ohio,  Missouri  og  Illinois. 

Den  grundvold,  som  blev  lagt  af  profeten  Joseph  Smith, 
og  de  bidrag,  han  ydede,  vil  for  altid  stå  fast  til  menne- 
skehedens oplysning. 


Hvad  er  menneskets  forudtilværelse? 

Svarene: 

Adventister: 

»Et  menneske  begynder  sin  eksistens  ved  sin  jordiske 
fødsel.    Det  har  ingen  forudtilværelse.« 

Baptister: 

»Tror  ikke  på  forudtilværelsen.  Kun  Jesus  Kristus 
(Gud)  havde  en  sådan  og  har  levet  før  dette  liv.« 

Jesu  Kristi  kirke  af  sidste-dages  hellige: 

»Vi  levede  som  ånder  uden  legeme.  Den  evige  Faders 
børn.  I  dødeligheden  er  ånden  forenet  med  et  legeme 
af  jordiske  elementer.    Ånden  er  udødelig.« 

Den  græsk-katolske  kirke: 

»Kun  Gud  (den  hellige  treenighed)  havde  en  forudtil- 
værelse. Alle  andre  skabtes  på  denne  jord  af  Gud  Fa- 
deren (ånden).« 

Englands  kirke: 

»Vi  påstår  ingen  kendskab  at  have  til  en  menneske- 

lig  forudtilværelse.  Tror  kun,  at  Gud  levede,  før  Han 
fødtes  i  Bethlehem.« 

Lutheraner: 

»Tror  ikke  på  menneskets  forudtilværelse.« 

Methodister: 

»Tror  ikke  på  menneskets  forudtilværelse.« 

Presbyterianer: 

»Der  er,  i  følge  den  presbyterianske  tro,  intet  i  bibe- 
len, der  ,giver  bevis  for  en  forudtilværelse.  Ideer  der- 
om er  spekulationsagtige.« 

Den  r  orner  sk-katolske  kirke: 

»Tror  ikke  på  menneskets  forudtilværelse.  Kristus  er 
Gud,  og  som  Gud  har  Han  været  til  fra  al  evighed. 
Som  menneske  begyndte  Kristus  legemliggørelsen.« 

Unitarer: 

»Vor  begyndelse  er  her  på  jorden,  derfor  ingen  forud- 
tilværelse.« 

Som  mennesket  tænker 

Den  gamle  sætning  »Som  han  (mennesket)  tænker  i  sit 
hjerte,  så  er  han«  (Ordsp.  23:7.)  er  en  guddommelig,  op- 
højet og  evig  sandhed.  Alt,  hvad  vi  har  gjort  og  hvert  ord, 
vi  har  udtalt,  er  fremkommet  som  resultater  af  vore  tan- 
ker. Deres  karakter  og  min  karakter  er  i  dag  resultatet 
af  (hovedindholdet  af  alle  vore  tanker.  Således  er  et  men- 
neske bogstavelig,  hvad  han  tænker.  Enlhver  plante  spi- 
rer frem  alf  sit  frø,  og  på  samme  måde  er  det  med  men- 
neskets gerninger.  Hver  eneste  af  hans  handlinger  opstår 
af  tankens  skjulte  frø.  Vort  sind  er  som  frugtbare  haver. 
Dersom  vi  i  disse  haver  sår  frø  af  urene  og  vanhellige 
tanker,  vil  disse  frø  vokse  op  til  at  blive  ukrudt  og  for- 

trænge  al  det  rene  og  ædle.  Under  disse  omstændigheder 
bliver  vort  liv  fuld  af  smudsige,  ugudelige  og  umoralske 
handlinger.  Paulus,  den  fordums  kristne  apostel,  som  ar- 
bejdede iblandt  hedningerne,  advarede  menneskeheden 
mod  at  så  onde  tanker,  hvilke  altid  resulterer  i  onde  ger- 
ninger: 

»Farer  ikke  vild;  Gud  lader  sig  ikke  spotte;  thi  hvad 
et  menneske  sår,  det  skal  han  også  høste.  Thi  den,  som 
sår  i  sit  kød,  skal  høste  fordærvelse  af  kødet;  men  den, 
som  sår  i  ånden,  skal  høste  evigt  liv  af  ånden«. 

(Galaterbr.   6:7,   8.) 

Det  er  min  ydmyge  mening,  at  der  ikke  er  noget  en- 
kelt skriftsted  i  biblen,  som  ville  kunne  gøre  mere  i  ret- 
ning af  at  frelse  verden  fra  elendighed  og  ødelæggelse, 
dersom  menneskeheden  ville  give  agt  på  dets  befaling. 
Dersom  alle  de  hellige  skrifter  pludselig  blev  borttaget 
fra  verden  med  undtagelse  af  eet  enkelt  skriftsted,  og 
dersom  jeg  blev  bedt  om  at  udvælge  det  skriftsted,  som 
je!g  mente  ville  blive  til  mest  gavn  for  menneskene,  tror 
jeg,  jeg  ville  vælge  denne  udtalelse  af  Paulus.  Desuden 
ville  jeg  sætte  den  på  en  stor  plakat,  så  det  var  ganske 
uudsletteligt  og  uafbrudt  holde  den  op   for  folkets  øjne. 

Den  eneste  målestok  for  karakteren  er  derfor  resultatet 
af  alle  vore  tanker.  Det  hævdes,  at  dersom  vi  kunne  se 
ind  i  vore  drenges  og  pigers  sind  og  hjerter  og  læse  deres 
tanker  og  i  særdeleshed  deres  tanker,  når  deres  sind  ar- 
bejder i  den  forkerte  retninlg  bort  fra  deres  daglige,  be- 
stemte larbejde,  så  kunne  vi  få  et  temmelig  sikkert  stand- 
punkt, ud  fra  hvilket  vi  ville  være  i  stand  til  at  bedømme 
deres  fremtidige  lykke  og  sorger.  Det  er  et  velkendt  fak- 
tum, at  eftersom  tankerne  giver  sig  udslag  i  handlinger, 
bliver  glæder  og  sorger  resultaterne.  Man  kan  således  sige 
til  en  ung  mand  eller  kvinde:  »Fortæl  mig  dine  tanker,  og 
jeg  vil  fortælle  dig  din  fremtid«. 

El  der    Milton    R.  Hunter. 

Hvad  er  meningen  med  Visdomsordet? 

Af  apostel  John  A.  W  i  d  t  s  o  e. 

Visdomsordet,  som  er  en  åbenbaring  given  til  profeten 
Joseph  Smith  i  1833,  er  væsentlig  til  vedligeholdelse  af  le- 
gemets sundhed.  Det  er  yderst  vigtigt,  idet  menneskets 
ånd  bedst  kan  udtrykke  sig  gennem  et  sundt  legeme. 

Enhver,  som  efterlever  Visdomsordet,  må  overvinde 
mange  fristelser,  som  kommer  ved  vor  forkerte  levemåde. 
Det  giver  Visdomsordet  en  vigtig  åndelig  betydning.  Kun 
de,  der  er  herrer  over  disse  fristelser,  kan  nå  langt  frem  i 
Gud's  rige. 

Den  første  af  de  fire  særskilte  dele  af  åbenbaringen, 
som  er  en  advarsel  mod  »ondskabsfulde  rænker«  fra  »ond- 
skabsfulde mennesker«,  der  kan  skade  det  menneskelige 
helbred  fuldstændig,  er  en  profeti.  Gennem  tiderne  har 
begæret  efter  guld  fristet  mennesket  til  at  sætte  forfalske- 
de og  livsfarlige  fødemidler  frem  på  markedet.  Mens  rene 
fødemidler  og  apotekerlovene  nu  beskytter  folket  på  en 
bedre  måde  end  før,  fortsætter  disse  »ondskabsfulde  ræn- 
ker«, gennem  overdrevne  og  vildledende  annoncer,  at  vise 
sig  på  nye  og  skuffende  måder.  Faren  for  bedrageri  i 
menneskelige  handlinger  er  altid  tilstede,  måske  mere  nu 
find  før  i  tiden. 

Den  anden  eller  negative  del  af  åbenbaringen,  som  om- 
handler ting,  der  er  skadelige  for  det  menneskelige  hel- 
hred,  forstås  i  almindelighed  udmærket,  selvom  folket  som 
helhed  har  svært  ved  at  adlyde  den. 

Alkohol  og  tobak,  som  benyttes  til  at  sikre  en  unatur- 
lig opfattelse  af  tilfredsstillelse,  veed  man,  er  giftigt  for 
legemet.  »Stærke  drikke«  blev  af  profeten  og  hans  bror, 
Hyrum  Smith,  defineret  som  te  og  kaffe,  som  var  de  al- 
mindelige drikke  på  den  tid,  og  man  ved  nu,  at  de  inde- 
holder skadelige,  stimulerende  substancer.  Dette  vidste 
og  forstod  man  ikke  dengang,  åbenbaringen  blev  givet, 
derfor  giver  denne  del  af  åbenbaringen  en  afgjort  profe- 
tisk værdi. 

Præsident  Brigham  Young  erklærede,  at  disse  drikke 
,ønskes  af  folket  på  igrund  af  de  »bedøvende«  substancer, 
de  indeholder.  George  Q.  Cannon  og  andre  har  fremhæ- 
vet, at  voksende  videnskabelige  undersøgelser  har  bekræf- 
tet denne  forklaring  om  »stærke  drikke«,  som  includerer 
te,  kaffe  og  alle  andre  drikke  under  forskellige  navne,  som 
bruges  over  hele  verden,  og  som  indeholder  giftstoffer. 

ræddere,  fremfusende,  opblæste,  som  mere  elsker  vellyst 
end  de  elsker  Gud,  som  har  gudfrygtigheds  skin,  men  for- 
nægter dens  kraft;  fly  også  disse.«  Af  det  sidste  vers  af 
dette  skriftsted  lærer  vi  til  vor  forbavselse,  at  al  denne 
forfærdelige  ugudelighed  ene  og  alene  begås  af  religions- 
bekendere,  med  andre  ord,  at  det  vil  være  de  såkaldte 
kristnes  særkende  i  de  sidste  dage.  Bliv  ikke  forskrækket, 
kære  læser!  vi  vil  ikke  gøre  nogen  hentydning  uden  be- 
stemt at  bevise  hvert  ord;  thi  tænk  selv,  og  De  vil  indse, 
at  den,  som  ikke  bekender  sig  til  nogen  religion,  har  ikke 
noget  »skin«  af  gudfrygtighed,  men  de  ugudelige,  som 
her  tales  om,  har  et  gudfrygtigt  skin,  men  fornægter 
Gud's  kraft.  Men  dersom  De  betvivler  Pauli  vidnesbyrd  i 
så  henseende,  da  se  rundt  omkring  Dem  og  undersøg 
selv.  »Af  deres  frugter  skulle  I  kende  dem.«  O,  mit  hjerte 
lider  svarlig,  mens  jeg  skriver  dette.  Ak,  er  det  kommet 
så  vidt!  Har  sandhedens  ånd  borttaget  imørkhedens  slør 
fra  de  sidste  dage  blot  for  at  vise  os  et  fordærvet  folk,  en 
frafalden  kirke,  fuld  af  alle  mulige  vederstyggeligheder, 
ja,  hvis  tilhængere  endog  foragte  dem,  der  er  gode,  mens 
de  selv  intet  har  tilbage  uden  et  skin  af  gudsfrygt,  fornæg- 
tende Gud's  kraft;  det  vil  sige:  tilsidesætter  den  direkte 
inspiration  og  de  himmelske  åndsgaver,  hvilke  altid  har 
været  nødvendige  til  at  opretholde  Kristi  kirke?  Var  det 
blot  derfor,  at  den  Helligånd  lod  de  hellige  Gud's  mænd 
se  de  oprundne  tiders  begivenheder,  så  at  de  kunne  se  de 
sidste  dages  fremstrålende  herlighed?  O,  I  profeter  og 
apostle!  I  oldtidens  hellige  mænd!  Hvad  har  I  gjort,  der- 
som I  standser  her;  dersom  jeres  profetiske  syn  nedad 
tidens  strøm  kun  nåede  frem  til  nærværende  år?  Ak!  da 
har  I  fyldt  os  med  sorg  og  fortvivlelse:  —  Jøderne  har  I 
efterladt,  omvandrende  i  sorg  og  mørke,  fjernt  fra  alt, 
hvad  der  er  dem  kærest  på  jorden!  deres  land  er  en  øde- 
læggelse, deres  stad  og  tempel  i  ruiner,  og  selv  er  de  uden 
kundskab  om  den  sande  Messias!  Hedningerne  (de  kristne) 
er,  efter  delagtigheden  i  det  sande  olietræs  rod  og  fedme, 
faldet  efter  det  samme  vantroens  eksempel  og  bærer  ingen 
frugt;  de  er  døde,  oprykkede  med  rode  og  har  intet  uden 

et  skin  af  gudsfrygt,  mens  de  gaver  og  kræfter,  der  ud- 
mærkede den  sande  kirke,  er  flygtede  fra  menneskene!  Er 
det  frugten  af  al  jeres  møje?  var  det  derfor,  I  virkede, 
stred,  blødte  og  døde?  Jeg  vil  tie  og  vente  svar.  Dersom 
I  endnu  har  et  trøstens  ord  i  'behold  angående  det  tilkom- 
mende, da  sig  os  det  hurtigt,  at  ikke  vor  sjæl  skal  hentæ- 
res  i  sorgens  og  fortvivlelsens  mørke! 


Andet  kapitel. 

Om  profetier,  der  endnu  venter  på  at  blive  opfyldte. 

Hvad  er  profeti  andet  lend  fremtidens  historie? 


Efter,  ved  de  mange  tydelige  beviser,  at  have  fundet,  at 
profetierne  såvidt  er  opfyldte  bogstaveligt  —  ja,  indtil 
den  mindste  tøddel,  så  håber  vi,  at  læseren  vil  holde  fast 
ved  den  samme  udlæggelsesregel  med  hensyn  til  de  end- 
nu tilkommende.  Og  medens  vi  endnu  står  på  fremtidens 
dørtærskel,  og  den  uoprundne  tids  vidundere  er  i  færd 
med  at  blive  afslørede  for  vort  forbavsede  blik,  fremstil- 
lende de  mest  storartede  og  majestætiske  optrin,  de  mest 
forbavsende  revolutioner,  de  forfærdeligste  ødelæggelser, 
såvel  som  de  forunderligste  beviser  på  Jehova's  magt  og 
majestæt  i  den  store  genindsamling  af  hans  så  længe  ad- 
spredte pagtens  folk  fra  jordens  fire  hjørner,  siger  jeg, 
idet  disse  scener  er  i  færd  med  at  vise  sig  for  os,  så  lad 
os  i  Jesu  navn  bøje  os  for  den  store  Jehova  og  i  tro  bede 
ham  om,  at  hans  ånd  må  udvide  vore  hjerter  og  oplyse 
vort  sind,  så  at  vi  kunne  forstå  og  tro  alt  det,  som  er  skre- 
vet, hvor  overnaturligt  det  end  måtte  synes.  Men,  kære 
læser,  hvor  De  end  er,  er  De  ikke  belavet  på  forfølgelse, 
er  De  ikke*  forberedt  på  at  have  Deres  navn  forskudt 
som  ondt,  kan  De  ikke  tåle  at  blive  kaldt  en  skælm,  en 

bedrager  eller  en  dåre,  eller  en,  som  er  besat  af  djævelen, 
eller  er  De,  ved  menneskelige  trosbekendelser,  tvungen 
til  at  tro  netop  så  og  så  meget  og  ikke  mere,  da  gør  De 
bedst  i  at  standse  her;  thi  skulle  De  tro  det,  der  er  skrevet 
i  bibelen  angående  tilkommende  begivenheder,  da  vil  De 
nødsages  til  at  tro  på  sådanne  mirakler,  tegn  og  undere, 
åbenbaringer  og  tilkendegivelser  af  Gud's  kraft,  som  end- 
og vil  overgå  alt  det,  som  nogen  tidligere  generation  har 
oplevet;  ja,  De  vil  tro,  at  vandet  skal  adskilles,  og  Israels 
børn  gå  tørskoede  igennem,  når  de  rejser  tilbage  til  de- 
res elget  land,  ligesom  de  gjorde  i  Mose's  dage;  thi  intet 
menneske  har  nogensinde  troet  bibelen  uden  at  tro  og  for- 
vente sådanne  herlige  begivenheder  i  de  sidste  dage.  Ja, 
jeg  vover  at  sige,  at  en  sådan  bibeltroende  ville  være  no- 
get, som  kun  få  har  set  i  denne  slægt  til  trods  for  al  dens 
lovpriste  religion.  Thi  der  er  stor  forskel  på  at  tro,  bogen 
er  sand,  når  den  er  lukket,  og  tro  på  de  ting,  som  er  skre- 
vet deri.  I  kristendommen  anses  det  nu  for  en  stor  skam 
ikke  at  tro  bibelen,  når  den  er  lukket,  men  den,  som  vil 
gøre  et  forsøg,  skal  finde,  at  det  bliver  anset  som  en  langt 
større  skam  at  tro,  at  de  ting,  der  er  skrevet  i  den,  ganske 
sikkert  skulle  ske.  Det  er  netop  vor  urokkelige  tro  på  bi- 
belens indhold  og  vor  omhyggelige  fremvisning  af  sam- 
me, der  har  været  hovedårsag  til  den  forfølgelse,  vi  må 
udstå.  Thi  dersom  folket  forstod  profetierne,  og  disse  gik 
i  bogstavelig  opfyldelse,  ville  dette  adsprede  alle  kristen- 
hedens sekter  og  partier  for  de  fire  vinde,  og  Kristi  rige 
ville  hæve  sig  på  deres  ruiner,  medens  den  virkelige  kund- 
skab om  sandheden  ville  dække  jorden,  ligesom  vandet 
skjuler  havets  bund.    (Es.    11:9). 

Efter  at  have  gjort  disse  bemærkninger  for  at  advare 
mine  læsere,  spørger  jeg,  om  der  er  nogen,  som  har  mod 
nok  til  at  risikere  følgerne  og  med  mig  se  ind  i  fremti- 
den, da  vil  vi  begynde  med  Es.  11:11 — 16:  »Thi  det  skal 
ske  på  den  samme  dag,  da  skal  Herren  anden  gang  lægge 
sin  hånd  på  og  forhverve  sig  det  overblevne  af  sit  folk, 
som  skal  blive  tilovers  af  Asyrien  og  af  Ægypten  og  af 
Pathros  og  af  Morland  og  af  Elam  og  af  iSinear  og  af  Ha- 

matli  og  af  øerne  i  havet.  Og  lian  skal  opløfte  et  banner 
for  hedningerne  og  sanke  Israels  fordrevne,  og  samle  de 
adspredte  af  Juda  fra  jordens  fire  hjørner.  Og  Herren  skal 
sætte  Ægyptens  Havs  Odde  i  band  og  bevæge  sin  hånd 
over  floden  med  sit  stærke  vejr,  og  han  skal  slå  den  i  de 
(syv  bække  og  lade  dem  gå  derover  tørskoede.  Og  der  skal 
være  banet  vej  for  de  overblevne  af  hans  folk,  som  skulle 
blive  tilovers  af  Asyrien,  ligesom  det  var  for  Israel  den 
dag,  han  drog  op  fra  Ægyptens  land«. 

Her  ser  De,  at  et  banner  skal  oprejses  for  hedningerne 
eller  nationerne;  ikke  alene  for  Juda's  adspredte,  men  for 
de  fordrevne  af  Israel.  Jøderne  kaldes  adspredte,  fordi  de 
er  ligesom  udstrøede  blandt  nationerne;  men  de  ti  stam- 
mer kaldes  fordrevne,  fordi  de  er  fordrevne  fra  nationernes 
kundskab  til  et  land  for  dem  selv.  Læseren  vil  erindre,  at 
de  ti  stammer  ikke  har  boet  i  Kanaans  land,  siden  de  blev 
bortførte  af  den  assyriske  konge,  Salmanassar.  Vi  ser  til- 
lige, i  det  15.  vers,  Gud' s  forunderlige  magt,  som  vil  åben- 
bare sig  ved  ødelæggelsen  af  en  lille  arm  af  det  røde  hav, 
kaldet  Ægyptens  Havs  Odde;  og  ligeledes,  at  en  vis  flods 
syv  bække  skulle  slås,  så  at  man  kan  gå  tørskoet  der- 
over; og  om  nogen  ikke  skulle  forstå  det  bogstaveligt,  si- 
ger det  16.  vers:  »Der  skal  blive  banet  vej  for  de  over- 
blevne af  hans  folk,  hvilke  skulle  blive  tilovers  af  Asy- 
rien, ligesom  det  var  for  Israel  den  dag,  han  drog  op  fra 
Ægyptens  land«.  Nu  har  vi  kun  at  spørge,  om  Det  røde 
nav  i  Moses's  dage  blev  bogstaveligt  adskilt,  eller  om  det 
blot  skulle  forstås  lignelsesvis?  thi  dersom  det  da  var, 
så  skal  det  blive  igen.  Og  dog  fortæller  nutidens  teologer 
os,  at  mirakeldagene  er  forbi  for  bestandig,  og  at  de, 
<som  i  vore  dage  tror,  at  der  ikan  ske  mirakler,  bør  reg- 
nes for  bedragere,  eller  i  det  mindste  som  usle,  uvidende 
fanatikere,  og  man  advarer  publikum  imod  dem,  idet 
man  kalder  dem  falske  lærere,  der,  om  muligt,  ville  for- 
føre selv  de  udvalgte.  Om  denne  genoprejsningens  tid  har 
profeterne  talt  så  fuldstændigt  og  så  ofte,  at  vi  kun  kunne 
anføre  nogle  få  af  de  tydeligste  eksempler,  hvilket  ville 
vise  os   biomstændighederne    ved    samme,    tilligemed    må- 

Den  tredie  og  afgørende  del  af  åbenbaringen  er  af  den 
største  betydning,  idet  lydighed  overfor  dens  indhold  ned- 
sætter lysten  til  skadelige  substancer.  Den  erklærer,  at 
kød  skulle  spises  sparsomt  og  »kun  i  vinterens  og  kuldens 
tid  eller  i  hungersnød«.  Dette  er  af  vigtighed  for  vort  land, 
som  er  særlig  grådig,  når  det  gælder  om  at  spise  kød. 
Proteinen  i  kød  optages  let  af  legemet,  men  man  kan  få 
protein  fra  andre  ting  såsom  ost,  mælk,  smør  og  grønt- 
sager. 

Denne  del  af  åbenbaringen  lærer  tillige,  når  den  taler 
om  sparsomt  brug  af  kød,  at  alle  sunde  grøntsager,  urter, 
frugt  og  al  slags  korn,  i  særdeleshed  hvede,  skulle  spises 
for  at  opnå  et  godt  helbred.  Det  vil  sige,  at  der  ud  af 
jorden  kan  trækkes  alle  de  ting,  som  behøves  for  at  holde 
legemet  sundt. 

Den  fjerde  og  afsluttende  del  af  åbenbaringen  opregner 
de  vidunderlige  velsignelser,  fysiske  såvel  som  åndelige, 
som  kommer  til  dem,  der  retter  sig  efter  denne  lov  for 
helbredet. 

En  gennemgang  af  denne  åbenbaring  viser  altså:  ifølge 
Visdomsordet  skulle  de  hellige  være  på  vagt  overfor  be- 
dragerier i  fødemidlerne.  Dette  includerer  raffineringen 
af  de  naturlige  fødemidler,  som  altid  borttager  de  nød- 
vendige dele  i  føden.  Ligeledes  skulle  de  hellige  afstå  fra 
at  bruge  alkohol,  tobak  og  drikke,  som  indeholder  nerve- 
pirrende substancer.  De  hellige  skulle  bruge  kød  spar- 
somt og  i  stedet  bruge  produkter,  som  kommer  direkte  fra 
jorden  såsom  grøntsager,  frugter  og  korn. 

Således  er  Visdomsordet,  som  det  blev  givet  til  hele  Kir- 
kens fordel.  Det  er  i  høj  grad  almindeligt,  det  er  slet  ikke 
noget  ganske  særligt.  Det  giver  plads  til  de  forklaringer, 
som  ernæringsvidenskaben  kan  give.  Det  er  bemærkelses- 
værdigt, at  den  moderne  ernæringsvidenskab  i  dens  tål- 
modige forsøg  har  bekræftet  enhver  af  Visdomsordet's  er- 
klæringer.   Herren  har  givet  det,  og  vi  kan  stole  på  det! 

Endvidere  har,  selv  en  delvis  overholdelse  af  Herren's 
lov  for  helbredet,  vist  forbavsende  forandringer  i  folkets 
helbred.  Dødsfald  på  grund  af  de  sygdomme,  som  hærger 
blandt  menneskene,  er  kun  halvt  så  mange  blandt  de 
Sidste-dages  hellige  som  blandt  andre  folkegrupper,  der 
er  draget  sammenligninger  med.    Herren  har  holdt  sit  ord! 

Ved  overholdelse  af  Visdomsordet  skulle  der  udvises 
forsigtighed.  Personlige  meninger  præger  ofte  vore  vaner. 
Vi  har  retten  til  den  fri  vilje,  men  ikke  desto  mindre 
skulle  vi  ikke  forsøge  at  omdanne  Visdomsordet,  for  at 
det  kan  passe  ind  i  vore  egne  meninger. 

For  eksempel:  Visdomsordet  er  ikke  et  vegetarsystem. 
Der  står  ganske  tydeligt,  at  det  er  tilladt  at  spise  kød.  Na- 
turligvis includerer  det  de  produkter,  vi  får  fra  dyrene. 
Disse  produkter  kan  ikke  udelades,  blot  fordi  de  ikke 
bliver  specielt  nævnet.  På  et  sådan  grundlag  kunne  de 
fleste  af  vore  fødemidler  jo  slet  ikke  spises. 

At  mennesket  kan  leve  uden  kød,  er  et  velkendt  faktum, 
og  man  kan  leve  godt,  dersom  ens  kundskaber  er  af  en 
sådan  art,  at  man  vælger  tilstrækkelige  grøntsager,  som 
indeholder  protein.  Og  alle  har  ret  til  at  vælge,  om  de 
ønsker  at  leve  uden  kød. 

Udtrykket  »på  deres  bestemte  årstid«  med  hensyn  til 
frugter  og  grøntsager  har  forårsaget  megen  spekulation. 
Den  angiver  simpelthen  friske  fødemidlers  høje  værdi, 
som  det  er  blevet  bevist  af  videnskaben,  men  nødvendig- 
vis forbyder  den  ikke  brugen  af  frugter  og  grøntsager 
udenfor  sæsonen,  dersom  det  er  konserveret  på  den  rigtige 
måde. 

Sidste-dages  hellige,  som  er  i  besiddelse  af  denne  vid- 
underlige kode  for  et  godt  helbred,  skulle  omhyggeligt 
undgå  at  ødelægge  den  med  de  talløse  modespiser,  som 
findes  overalt  i  verden. 

Ethvert  menneske  skulle  sædvanligvis  allerede  tidligt  i 
livet  have  opdaget,  hvilken  slags  mad  han  har  bedst  af. 
Der  er  af  og  til  naturlige  forskelle,  som  kontrollerer  vore 
spisevaner.  Dersom  det,  som  er  forbudt,  bliver  fuldkom- 
men udeladt,  vil  opdagelsen  af  de  bedste  fødemidler  for  os 
være  gjort  lettere.  Vor  appetit,  som  ofte  opstår  ved  vaner 
i  ungdommen,  gør  det  også  sværere  at  vælge  den  slags 
føde,  som  er  bedst  for  os.  Overholdelsen  af  Visdoms- 
ordet  skulle  påbegyndes  allerede  tidligt  i  livet. 

Sidste-dages  hellige  skulle  omhyggeligt  give  agt  på  Vis- 
domsordet, på  hele  dets  indhold  og  forstå  det  på  den 
rette  måde!  Så  først  kan  de  gøre  krav  på  de  store  velsig- 
nelser, som  Herren  har  lovet  dem. 

Kredslærernes  budskab 

»Kærlighed  er  lovens  fylde«. 

Hvad  menes  der  egentlig  med  denne  bemærkning,  at 
kærlighed  er  lovens  fylde,  som  Paulus  i  sin  tid  gav?  Frel- 
seren har  selv  givet  os  svaret,  da  Han  salgde:  »Dersom  du 
elsker,  så  vil  du  ubevidst  opfylde  hele  loven«.  Det  største 

bud  i  loven  er:  »Du  skal  elske  din  Gud  med  hele  dit  hjer- 
te og  med  hele  din  sjæl  og  med  hele  dit  sind«,  dersom  r* 
elsker  vor  Gud,  ville  vi  aldrig  tænke  på  at  have  andre  gu- 
der, idet  vi  da  ville  vie  hele  vor  kærlighed  til  vor  Gud  og 
gøre  alt  for  at  behage  ham;  vi  ville  heller  ikke  blot  tæn- 
ke på  at  misbruge  hans  navn,  men  gøre  alt  for  at  hædre 
og  ære  hans  navn,  som  vi  elsker.  Dersom  vi  elsker  Gud, 
vil  vi  have  let  ved  at  opfylde  budet  om  at  komme  hvile- 
dagen i  hu  o!g  holde  den  (hellig,  idet  vi  ville  være  taknem- 
melige for  at  vhave  en  bestemt  dag,  hvor  vi  kunne  give  hele 
vor  opmærksomhed  til  den,  vi  elsker.  Det  er  altid  en  glæ- 
de at  gøre  de  ting,  som  den,  vi  elsker,  beder  os  om  at 
gøre,  og  når  vi  elsker  Gud,  vil  det  ikke  falde  os  svært  at 
gøre  efter  hans  ord.  Ved  at  gøre  efter  Gud's  ord,  opfylder 
vi  samtidig  det  andet  store  bud  i  loven,  som  er  lige  så 
stort,  som  det  første:  »Du  skal  elske  din  næste  som  dig 
selv«,  da  de  fleste  af  Gud's  bud  og  befalinger  går  ud  på 
at  gøre  godt  mod  sin  næste.  Dersom  vi  elsker  vor  næste 
som  os  selv,  ville  vi  end  ikke  have  tanke  for  at  ihjel- 
slå  ham,  hvad  ondt  han  end  måtte  have  gjort  os,  for  Gud 
siger,  at  vi  skal  elske  vore  fjender;  men  vi  ville  ære  ham 
og  gøre  godt  imod  ham.  Det  er  umuligt  for  os  at  stjæle 
fra  den,  vi  elsker,  tværtimod  søger  vi  at  hjælpe  med  til 
at  forøge  såvel  hans  åndelige  som  timelige  rigdomme.  På 
samme  måde  kan  vi  ikke  bære  falsk  vidnesbyrd  mod  vor 
næste,  dersom  vi  virkelig  elsker  ham,  men  vi  ville  i  ste- 
det søge  at  fremme  hans  gode  navn  og  rygte.  Vi  ville  ikke 
kunne  begære  noget,  som  tilhører  ham,  men  i  stedet  give 
ham  af  vort  eget.  På  denne  måde  opfylder  kærligheden 
loven,  og  vi  forstår  da,  hvorfor  de  to  bud  om  at  elske  vor 
Gud  over  alt  andet  og  vor  næste  som  os  selv  er  de  største 
bud  i  loven,  o|g  at  hele  loven  og  profeterne  afhænger  af 
disse  to  bud. 

Inger    P. 

Efterårskonferencen  i  Odense 

den  1.,  2.  og  3.  oktober. 

Det  var  med  stor  glæde,  at  alle  missionærerne  i  Odense 
distrikt  samledes  på  banegården  fredag  morgen  den  30. 
september  for  at  tage  imod  missionspræsident  Edward 
H.  Sørensen,  str.  Sørensen  samt  missionssekretær  F. 
Boyd  Russell  og  ældste  Boyd  Larsen.  De  fulgtes  alle  til 
salen  i  St.  Gråbrødrestr.,  hvor  der  afholdtes  vidnesbyrds- 
møde  for  missionærerne.  Alle  bar  kraftige  vidnesbyrd  om 
Herren's  velsignelser  i  arbejdet.  Præsident  Sørensen  o|g 
str.  Sørensen  gav  opmuntrende  og  vejledende  ord  til  de 
tilstedeværende  missionærer. 

Koncerten  blev  som  sædvanlig  afholdt  lørdag  aften.  De 
tilstedeværende  glædede  sig  over  de  forskellige  duetter, 
klaversoloer,  violinsoloer  og  korets  sange.  Ældste  Robert 
H.  Christensen  dirigerede,  og  ældsterne  Truman  R.  Fi- 
scher og  Douglas  L.  Andrus,  medvirkede  som  organister. 
Det  var  ligeledes  en  fornøjelse  at  høre  fra  præsident  Sø- 
rensen for  første  gang  i  Odense.    Tilstede  167. 

I  præstedømmets  møde  søndag  morgen  blev  nogle  brø- 
dre forfremmet  i  præstedømmet,  og  et  planlagt  program 
over  præstedømmets  pligter  og  opgaver  blev  udført  af 
missionærer  og  lokale  brødre.  Til  sidst  talte  præsident 
Sørensen  over  præstedømmets  orden  i  Kirken.  Tilstede 
ved  dette  møde:    30. 

Søndagsskolens  børn  såvel  som  de  voksne  udførte  et 
interessant  og  belærende  skuespil  »Bered  vejen«,  der  om- 
handlede vor  forudtilværelse  samt  forældrenes  og  Kirkens 
del  i  vor  udvikling  her  på  jorden.  Derefter  talte  nogle  af 
missionærerne,  og  præsident  Sørensen  sluttede  med  nog- 
le bemærkninger.  Tilstede  var  126. 

I  nadver-  og  funktionærmødet  blev  der  givet  instruk- 
tioner af  præsident  Sørensen,  str.  Sørensen  og  ældste 
Boyd  Larsen  om  Kirkens  orden  i  Præstedømmet  og  de 
forskellige  hjælpeorganisationer  samt  pligterne  og  hensig- 
terne med  disse.  Tiden  blev  derefter  overgivet  til  funktio- 

nærerne,   så   de  kunne  aflægge   deres    vidnesbyrd.    Tilste- 
de:   51. 

Aftenens  møde  blev  overværet  af  ca.  145  personer.  Præ- 
sident Sørensen  afløste  missionær  Merlin  G.  Myers  som 
grensforstander,  og  det  nye  grensforstanderskab  blev  ind- 
sat. Derefter  talte  missionær  Merlin  G.  Myers,  str.  Minnie 
B.  Sørensen,  missionær  Clyde  R.  Hatoh,  br.  Jørgen  Han- 
sen og  str.  Leona  Hansen.  Præsident  Sørensen  sluttede 
med  en  meget  inspireret  tale.  Talerne  afveksledes  af  san- 
ge af  sangkoret. 

Præsident  Sørensen  og  str.  Sørensen  rejste  til  Køben- 
havn mandalg  morgen  og  var  derfor  ikke  tilstede  ved  ba- 
zaren  mandag  aften.  Str.  Aase  Hansen  ledede  bazaren,  og 
de  tilstedeværende  fik  lejligthed  til  at  se  det  storartede 
arbejde,  Den  kvindelige  hjælpeforening' s  medlemmer 
havde  udført  i  de  sidste  6  måneder.  Der  var  et  kort  pro- 
gram, og  tiden  blev  derefter  overgivet  til  salg  og  auktion 
af  de  forskellige  ting,  som  var  blevet  lavet.  Der  blev  li- 
geledes sollgt  (forfriskninger.  Bazaren  indbragte  571,50  kr. 
til  Den  kvindelige  hjælpeforening. 

Odense  gren\s  primary  under  ledelse  af  str.  Leona  Han- 
sen og  missionær  Douglas  L.  Andrus  medvirkede  også 
ved  bazaren.  Lederne,  lærerinderne  og  børnene  havde  ar- 
bejdet flittigt  sammen  med  at  fremstille  dukker  og  gæ- 
stebøger, som  sammen  med  amerikanske  bolcher  blev 
solgt.  Deres  dygtige  arbejde  indbragte  91,89  kr.  i  deres 
kasse.  Ved  bazaren  var  der  ialt  103  tilstede. 

Konferencens  offentlige  møder  var  under  præsidium  af 
missionspræsident  Edward  H.  Sørensen  og  under  ledelse 
af  distriktspræsident,  missionær  Merlin  G.  Myers.  Det  var 
en  vidunderlig  konference,  og  den  ånd,  som  var  tilstede, 
vil  erindres  langt  ud  i  fremtiden. 

James    C.    Sumsion. 

Fra  missionsmarken 


Randers  primary: 

Den  14.  september  blev  primary  genåbnet  i  Randers  gren 
efter  at  have  været  lukket  i  en  del  år,  og  det  skete  ved  en  fest, 
hvor  der  bl.  a.  blev  fortalt  eventyr  og  leget.  Efter  dette 
blev  der  serveret  kager  og  sodavand.  Det  blev  en  uforglem- 
melig fest  for  de  32  børn,  som  var  tilstede. 

Dåb: 

København:  Den  22.  maj  blev  Lilli  Margrethe  Olsen  døbt 
af  missionær  Elvin  M.  Lunt,  håndsp.  af  missionær  Clyde 
B.  Christensen.  Den  28.  august  blev  følgende  døbte:  Mi- 
chael Bøje  Clausen  blev  døbt  af  missionær  Vaughan  Stan- 
ding,  håndsp.  af  missionær  Billy  F.  Jensen.  Henny  Eva 
Honoré  blev  døbt  af  missionær  Boyd  D.  Larsen,  håndsp.  af 
samme.  Bent  Arthur  Jensen  blev  døbt  af  missionær  Joseph 
L.  Taylor,  håndsp.  af  samme.  Ruth  Johanne  Seegert  blev  døbt 
af  missionspræsident  Edward  H.  Sørensen,  håndsp.  af  mis- 
sionær Vaughan  Standing.  Den  23.  september  blev  Lilly  Ma- 
rie Christiansen,  som  var  på  ferie  i  Ogden,  Utah,  døbt  samme 
sted  af  ældste  Robert  R.  Burton,  håndsp.  af  fhv.  missions- 
præsident  Alma  L.  Petersen. 

Esbjerg:  Den  23.  sept.  blev  Henry  Kronborg  døbt  af  missio- 
nær Homer  D.  Whittier,  håndsp.  af  missionær  John  D.  Han- 
sen. Samme  dag  blev  Allis  Kronborg  døbt  af  missionær  Ho- 
mer D.  Whittier,  håndsp.  af  missionær  John  D.  Hansen. 
Den  9.  oktober  blev  følgende  døbte:  Grethe  Kofoed  Bertel- 
sen blev  døbt  af  missionær  John  D.  Hansen,  håndsp.  af  mis- 
sionær Homer  D.  Whittier.  Inge  Elisabeth  Jensen  blev  døbt 
af  missionær  Harold  B.  Nielsen,  håndsp.  af  missionær  Hart- 
ley  B.  Lundgreen.  Jensine  Kristine  Cicilie  Christensen  Pe- 
dersen blev  døbt  af  missionær  John  D.  Hansen,  håndsp.  af 
missionær  Andreas  Johansen.  Tove  Sønderg-aard  blev  døbt 
af  missionær  John  D.  Hansen,  håndsp.  af  missionspræsident 
Edward   H.   Sørensen. 

Odense:  Den  11.  oktober  blev  Lilli  Hector  Nielsen  Chri- 
stoffersen døbt  af  missionær  Merlin  Gr.  Myers,  håndsp.  af 
samme. 

Vi  ønsker  de  nye  søskende  hjertelig  til  lykke  og  velkom- 
men i  Kirken! 

Velsignelser: 

København:  Den  12.  maj  blev  Colombo  Baptista  Dominica 

Canera  og  Marie  Elfrida  Blank's  lille  datter  velsignet  af  æld- 
ste Harry  Petersen  og  givet  navnet  Linda  Ricarda  Canera. 
Den  3.  juli  blev  Harry  Kjeldrup  Hvistendahl  og  Grethe  Elly 
Hvistendahl's  to  børn,  Kim  Torben  Hvistendahl  og  Lise  Lotte 
Hvistendahl  velsignede  af  henholdsvis  missionær  Joseph  L. 
Taylor  og  ældste  Chr.  Madsen.  Den  21.  august  blev  Pauli  Em- 
manuel Eljen  Rasmussen  og  Ida  Sofie  Amalie  Rasmussen's 
lille  datter  velsignet  af  missionspræsident  Edward  H.  So- 
rensen  og  givet  navnet  Lone  Elise  Eljen  Rasmussen. 

Esbjerg:  Den  21.  august  blev  Jacob  Weisenberg  og  Vibeke 
Sigersted  Weisenberg's  to  born,  Thorkild  Weisenberg  og  An- 
ne Dorthe  Weisenberg,  velsignede  af  henholdsvis  missionær 
Hartley  B.  Lundgreen  og  missionær  Lawrence  W.  Fish.  Den 
2.  oktober  blev  Henry  Kronborg  og  Jenny  Vestergaard  Kron- 
borg's  to  børn,  Poul  Kronborg  og  Lene  Kronborg,  velsignede 
af  missionær  Homer  D.  Whittier. 

Frederikshavn:  Den  25.  august  blev  Eivind  Vestergaard 
Christiansen  og  Aase  Jensen  Vestergaard  Christensen's  lille 
dreng  velsignet  af  missionær  Gerald  L.  Christiansen  og  givet 
navnet  Tommy  Vestergaard   Christiansen. 

Odense:  Den  9.  oktoiber  blev  Svend  Helge  Peter  Svendsen 
og  Jytta  Nyholm  Svendsens  søn,  Peter  Nyholm  Svendsen  vel- 
signet af  missionær  Robert  H.  Christensen. 

Ordinationer: 

København:  Den  25.  maj  blev  Jens  Giovanni  Vohlert  Niel- 
sen ordineret  til  ældste  af  ældste  Chr.  Madsen.  Den  22.  au- 
gust blev  følgende  ordinerede  til  lærer:  Hans  Peter  Vilhelm 
Hansen  blev  ordineret  af  missionspræsident  Edward  H.  Sø- 
rensen. Benny  Lynge  Rasmussen  blev  ordineret  af  missionær 
John  L.  Jørgensen.  Hans  Ejvind  Nissen  Rohde  blev  ordineret 
af  missionær  Keith  Petersen.  Samme  dag  blev  følgende  ordi- 
nerede til  diakon:  Harry  Kjeldrup  Hvistendahl  blev  ordi- 
neret af  missionær  Joseph  L.  Taylor.  Bent  Poulsen  blev  ordi- 
neret af  missionspræsident  Edward  H.  Sørensen.  Den  26.  sep- 
tember blev  følgende  ordinerede  til  diakon:  Flemming  Vilhelm 
Eliasen  blev  ordineret  af  missionær  Keith  Petersen.  Bent  Ar- 
thur Jensen  blev  ordineret  af  præst  Henning  Sørensen.  Kurt 
Clifford  Jensen  blev  ordineret  af  missionspræsident  Edward 
H.  Sørensen.  Arnold  Pedersen  blev  ordineret  af  missionspræsi- 
dent Edward  H.  Sørensen.  Christian  Andreas  Johan  Petersen 
blev   ordineret  af   præst   Niels   Henriksen. 

Esbjerg:  Den  9.  oktober  blev  Jacob  Weisenberg  ordineret 
til   diakon   af  missionær  Harold   B.    Nielsen. 

Odense:  Den  2.  oktober  blev  Jørgen  Gunner  Hansen  ordi- 
neret til  præst  af  missionær  Clyde  R.  Hatch.  Samme  dag 
blev  følgende  ordinerede  til  lærer:  Svend  Maibom  Jensen  blev 
ordineret  af  missionspræsident  Edward  H.  Sørensen.  Erik 
Richard  Sthdsen  Thomsen  blev  ordineret  af  missionær  Dale 
LeChaminent.  Samme  dag  blev  følgende  ordineret  til  dia- 
kon: Poul  Jacobsen  blev  ordineret  af  missionær  Robert  F. 
Merrill.  Svend  Helge  Peter  Svendsen  blev  ordineret  af  mis- 
sionær Robert  H.  Christensen. 

Randers:  Den  5.  september  blev  Jens  Peter  Damgaard  Sø- 
rensen ordineret  til  diakon  af  missionær  Don  Christensen. 

Emigrationer: 

København:  Den  23.  september  emigrerede  følgende:  Niels 
P.  C.  Arendtsen,  Pauline  M.  Arendtsen,  Hans  B.  Arendtsen 
og  Carlo  Poul  Arendtsen  emigrerede  til  Ogden,  Utah.  Arnold 
Claudi  Nielsen,  Anna  Claudi  Nielsen,  Svend  Claudi  Nielsen 
og  Bjarne  Claudi  Nielsen  emigrerede  til  Provo,  Utah. 

Ålborg:  Den  23.  september  emigrerede  følgende:  Holger 
A.  Jørgensen  og  Maren  K.  Jørgensen  emigrerede  til  Ogden, 
Utah.  Rudolf  J.  Løjborg,  Ellen  J.  Løjborg  og  Troels  V.  Løj- 
borg emigrerede  til  Salt  Lake  City,  Utah. 

Esbjerg:  Den  10.  oktober  emigrerede  Jenny  Thomsen  og 
Alice  Thomsen  til  New  Orleans,  Louisiana. 

